CELEX: 22017D0526
Language: bg
Date: 2015-09-25 00:00:00
Title: Решение на Съвместния комитет на ЕИП № 219/2015 oт 25 септември 2015 година за изменение на приложение V (Свободно движение на работници) към Споразумението за ЕИП [2017/526]

30.3.2017   
               
               
                  BG
               
               
                  Официален вестник на Европейския съюз
               
               
                  L 85/41
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 219/2015
      oт 25 септември 2015 година
      за изменение на приложение V (Свободно движение на работници) към Споразумението за ЕИП [2017/526]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Директива 2014/54/ЕС на Европейския парламент и на Съвета от 16 април 2014 г. относно мерки за улесняване на упражняването на правата, предоставени на работниците в контекста на свободното движение на работници (1), следва да бъде включена в Споразумението за ЕИП.
               
            
                  (2)
               
               
                  Поради това приложение V към Споразумението за ЕИП следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      След точка 7 (заличена) от приложение V към Споразумението за ЕИП се вмъква следното:
      
         
                     „8.
                  
                  
                     
                        32014 L 0054: Директива 2014/54/ЕС на Европейския парламент и на Съвета от 16 април 2014 г. относно мерки за улесняване на упражняването на правата, предоставени на работниците в контекста на свободното движение на работници (ОВ L 128, 30.4.2014 г., стр. 8).
                     За целите на настоящото споразумение разпоредбите на директивата се четат със следните адаптации:
                     
                                 а)
                              
                              
                                 Думите „гражданите на Съюза“ се заменят с думите „гражданите на държавите — членки на ЕС, и на държавите от ЕАСТ“.
                              
                           
                                 б)
                              
                              
                                 Думите „работниците на Съюза“ се заменят с думата „работниците“.
                              
                           
                                 в)
                              
                              
                                 В членове 1 и 3 думите „член 45 от ДФЕС“ се заменят с думите „член 28 от Споразумението за ЕИП“.
                              
                           
                                 г)
                              
                              
                                 В член 4 думите „правилата на Съюза в областта на свободното движение на работници“ се заменят с думите „правилата относно свободното движение на работници съгласно Споразумението за ЕИП“.
                              
                           
                                 д)
                              
                              
                                 В член 6 думите „правото на Съюза“ се заменят с думите „Споразумението за ЕИП“.
                              
                           
                                 е)
                              
                              
                                 В член 7 думите „член 21 от ДФЕС и с“ не се прилагат.“
                              
                           
               
      Член 2
      Текстовете на Директива 2014/54/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на 26 септември 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
      
         Съставено в Брюксел на 25 септември 2015 година.
         
            
               За Съвместния комитет на ЕИП
            
            
               Председател
            
            Ingrid SCHULERUD
         
      
      
         (1)  ОВ L 128, 30.4.2014 г., стр. 8.
      
         (*1)  Без отбелязани конституционни изисквания.